شەفەق نیوز/ مەفرەزیل ئەمن نیشتمانی، ئمڕوو جمعە، توێنستن دەسگیر ئەندامەیل شانەی خەفتگیگ بکەن، سەروە ریخریاگ داعش تیرۆرست لە پارێزگای نەینەوا.
دەزگاکە لە بەیاننامەیگ رەسیە ئاژانس شەفەق نیوز وت: لە بنەمای زانیاریەیلیگ هەواڵگری و چەودیری مەیدانی، مەفرەزیل دەزگای ئەمن نیشتمانی لە پارێزگای نەینەوا توێنستن دەسوەسەر دە کەس لە شانەیل خەفتگ سەروە چەتەیل داعش تیرۆرست بکەن.
بەیاننامەگە وتیش: لەدویای واژووکردن قسەیلیان دەرکەفت ک خوەیان لە جوورا جور وەلایەت وکەرتەیلیگن و گشتیان لە دیوان جوند کارکەن و بەشدارن لە پەلامارەگان ک رەسینە هێزە ئەمنیەگان و هاووڵاتیەگان لە پارێزگایلیان،
بەیاننامەی دەزگای ئەمن نیشتمانی دووپاتکرد لە رەوانەکردن دە ئەندامەگە ئەرا لایەنە یاساییە پەیوەندیدارەگان.
